Елімізде балалардың кітап оқуға қызығушылығын арттыру тұжырымдамасы әзірленді
DATE: 17:18, 03 Наурыз 2021 | GMT +5
TITLE: Елімізде балалардың кітап оқуға қызығушылығын арттыру тұжырымдамасы әзірленді
URL: https://kaz.inform.kz/news/elimizde-balalardyn-kitap-okuga-kyzygushylygyn-arttyru-tuzhyrymdamasy-azirlendi_a3760122/
META: DATE: 17:18, 03 Наурыз 2021 | GMT +5
TOTAL WORDS: 157
AUTHOR(S):
TEXT: «Ел болашағының баянды болуы жас ұрпақтың білім-білігіне де байланысты. Осы орайда Мемлекет басшысының бастамасымен біздің министрлік жаңа бастаманы қолға алып отыр. Қазіргі уақытта елімізде 11 мыңнан астам кітапхана жұмыс істейді, оның 4 мыңға жуығы біздің министрлікке қарасты. Биыл балалар мен жасөспірімдердің кітап оқуын қолдау жылы аясында балаларға арналған кітаптардың саны мен сапасын арттыруды көздеп отырмыз. Өйткені бұл заман талабы және кітап оқитын балаларда таңдау болуы тиіс», - деді Нұрғиса Дәуешов. Вице министрдің айтуынша, Қазақстанда балалар мен жасөспірімдерді кітап оқуға қызығушылығын арттыру мақсатында арнайы тұжырымдама әзірленді. «Ол тұжырымдаға сәйкес, биыл елімізде балалар мен жасөспірімдерге арналған түрлі бағыттағы 10 мыңға тарта іс-шара өтпек. Және жылдың әр айы бір тақырыпқа арналады. Мысалы, осы наурыз айы «Ертегілер әлемі» болса, қыркүйекте атаанамен бірге кітап оқу шарасын өткізуді ойластырып отырмыз. Сондай-ақ, биыл айтулы жыл аясында балаларға арналған 33 әдеби туынды шығару жоспары тұр», - дейді министр орынбасары. Бұған дейін хабарлағанымыздай, бүгін елордада балалар мен жасөспірімдердің кітап оқуын қолдау жылы аясындағы алғашқы іс-шара өтті
